Javni zavod Krajinski park Strunjan na osnovi določb 19. člena Uredbe o stvarnem premoženju države in samoupravnih lokalnih skupnosti *(Uradni list RS, št. 31/18)* v zvezi z 52. členom Zakona o stvarnem premoženju države in samoupravnih lokalnih skupnosti *(Uradni list RS, št. 11/18 in 79/18)*

objavlja dne 17. 2. 2021

NAMERO O SKLENITVI NEPOSREDNE POGODBE

**1. Naziv in sedež upravljavca, ki sklepa pravni posel razpolaganja s stvarnim premoženjem:**

Javni zavod Krajinski park Strunjan, Strunjan 152, 6320 Portorož (v nadaljevanju: zavod)

**2. Opis predmeta neposredne pogodbe:**

Južni del nepremičnine parc. št. 3062/1, k.o. 2631 – Portorož, velikosti cca. 320 m2, ki v naravi prestavlja 20 parkirnih mest ob lokalni cesti parc. št. 7706/5, k.o. 2631 – Portorož, med odcepom za Avtokamp Strunjan ter Domom družbenih dejavnosti Krajevne skupnosti Strunjan (v nadaljevanju: parkirišča). Grafični prikaz parkirišč je sestavni del te objave.

**3. Rok za prejem ponudbe ali izjave o interesu:**

Rok za prejem ponudbe je četrtek, 11. 3. 2021 do 12. ure.

**4. Oblika in pogoji, pod katerimi se predloži ponudba ter njene sestavine:**

Ponudba se vloži v pisni obliki, izključno po elektronski poti, na naslov: info@parkstrunjan.si. Ponudba mora vsebovati podatke o ponudniku, morebitne reference grede upravljanja z javnimi parkirišči ter ponujeno letno najemnino (brez DDV).

**5. Če bo zavod prejel več ponudb, bodo z ponudniki opravljena pogajanja o ceni in drugih pogojih pravnega posla.**

**6. Način in rok plačila najemnine:**

Najemnina se plačuje letno, v enem obroku, do 31. 1. za tekoče leto. Za leto 2021 se najemnina (v nezmanjšanem znesku) plača v roku 8 dni od sklenitve najemne pogodbe. Najemnina se plačuje na TRR zavoda.

**7.** Plačilo celotne letne najemnine v dogovorjenem roku je **bistvena sestavina najemne pogodbe**.

**8.** **Ponudniki si lahko sami ogledajo predmet najema**, podrobnejše informacije zaradi oblikovanje ponudbe pa lahko zaprosijo na info@parkstrunjan.si

**9. Kontaktna oseba** zavoda je Robert Smrekar, direktor, robert.smrekar@gov.si, tel. 08 205 881.

**10. Zavod lahko kadarkoli ustavi predmetni postopek do sklenitve pravnega posla.**

**11. Drugi pogoji in posebnosti pravnega posla:**

Parkirišča se oddajajo za nedoločen čas, z odpovednim rokom šestih mesecev. Oddaja v podnajem brez soglasja zavoda ni dovoljena.

Najnižja dovoljena ponujena najemnina znaša 500,00 EUR letno (brez DDV).

Predmet najema so parkirišča, najemnik ne more spremeniti namembnosti tega dela nepremičnine.

Parkirišča morajo ostati javna, kar pomeni da morajo biti vsakomur dostopna pod enakimi pogoji.

Najemnik mora zagotavljati, da vsa parkirišča ostanejo v funkciji celotno dobo najema.

Najemnik mora na parkiriščih zaračunavati parkirnino. Najemnik mora biti registriran za opravljanje te dejavnosti.

Višino parkirnine ter ostale pogoje parkiranja (sezonske cene, abonmaji in drugo) mora najemnik usklajevati z vsakokratnim cenikom in drugimi pogoji upravljavca javnih parkirnih površin v Občini Piran. Najemnik mora izvajati nadzor nad plačevanjem parkirnine na parkiriščih.

80% celotne koristi, ki jo najemnik pridobi z obračunavanjem parkirnine, mora najemnik vložiti v razvoj trajnostnih oblik prevoza znotraj parka (financiranje javne avtobusne linije v parku, oddaja električnih koles, financiranje informatorjev…). Celotna korist se ugotovi tako, da se od celotnih prihodkov parkirnin odštejejo stroški vzdrževanja, nadzora ter vzpostavitve potrebnih parkomatov za potrebe plačevanja parkirnine. Najemnik mora mesečno, do 8. v mesecu, obveščati zavod o prihodkih in odhodkih upravljanja s parkirišči za pretekli mesec. Najemnik in zavod do 31. 1. opravita končni obračun koristi za preteklo leto.

Zavod sam določi način financiranja trajnostnih oblik prevoza v parku ter obliko le-teh.

Objavljeno na spletni strani zavoda dne 17. 2. 2021.